《癸巳次古浮寻普慈寺》
宋代·葛胜仲

老人百念冷，看寻独不足。未能寻地肺，聊复访天目。

路出古浮寻，木杪飞华屋。松迷突兀殿，云锁窈窕谷。

高阁藏复道，朱栏穿屈曲。羲和隐昆崙，借此休驺仆。

小摘园中蔬，充我属餍腹。缅怀峨豸翁，草庐亲卜筑。

意恃金匕药，终亦戢一木。不如学无生，妙谛祖身毒。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。